iraklixyz/georgian-wikipedia-cleaned huggingface dataset:
გაბრიელ გიფორდსი

გაბრიელ დი „გაბი“ გიფორდსი (; დ. 8 ივნისი 1970, ტუსონი, არიზონა, აშშ) — ემერიკელი პოლიტიკური და სახელმწიფო მოღვაწე, აშშ-ის წარმომადგენელთა პალატის ყოფილი წევრი არიზონიდან 2007-2012 წლებში. აშშ-ის დემოკრატიული პარტიის წევრი, მესამე ქალი არიზონის შტატის ისტორიაში, რომელიც აირჩიეს აშშ-ის კონგრესში.

ბიოგრაფია
ადრეული წლები
გაბრიელ გიფორდსი დაიბადა ტუსონში, არიზონის შტატი. სპენსერ გიფორდსისა და გლორია კეის ოჯახში. მამამისი ებრაელი, კინორეჟისორ ბრიუს პელტროუს (გვინეტ პელტროუს მამა) ბიძაშვილი იყო, რომელიც ნიუ-იორკში გადასახლდა საუკუნის 40-იან წლებში ლიტვიდან.

გაბრიელ გიფორდსი იუდაიზმის და 2001 წლიდან დადის რეფორმისტული იუდაიზმის სინაგოგაში ტუსონში.

დაასრულა სკიპსის კოლეჯი კალიფორნიის ქალაქ კლერმონტში 1993 წელს და კორნელის უნივერსიტეტი 1996 წელს, სადაც შეისწავლა აშშ-სა და მექსიკის ურთიერთობები. ფულბრაიტის პროგრამით მიიღო გრანტი და 1996 წელს სტაჟირებაზე გაემგზავრა ჩიუაუაში და ჯონ კენედის სახელობის ჰარვარდის სახელმწიფო მართვის ინსტიტუტში.

პოლიტიკური კარიერა
201 წლიდან 2003 წლამდე იყო არიზონის შტატის წარმომადგენელთა პალატის წევრი, ხოლო 2003-2005 წლებში ამავე შტატის სენატის წევრი. გახდა პირველი ებრაელი ქალი, რომელიც აირჩიეს არიზონის კონგრესში (მიიღო ხმების 54 %).

2006 და 2008 წელს აირჩიეს აშშ-ის წარმომადგენელთა პალატაში, ხოლო 2010 წელს უკვე მესამედ.

ჯანმრთელობის დაცვასა და განათლებაში თავისი ლიბერალური შეხედულებების გამო აკრიტიკებდნენ კონსერვატორი პოლიტიკოსები. მხარი დაუჭირა მოქალაქეების ცეცხლსასროლი იარაღის შენახვისა და ტარების უფლებას. გამოდიოდა აბორტის ლეგალიზაციის მოთხოვნით.

ხმა მისცა პოლსონის გეგმისა და 2009 წლის ამერიკის ეკონომიკური აღდგენისა და რეინვესტირების გეგმას.

2007 წლის სექტემბერში გამოაქვეყნა მოხსენება არიზონაში მზის ენერგიის გამოყენების შესახებ.

როგორც სასაზღვრო ოლქის დეპუტატი, იგი მნიშვნელოვან ყურადღებას აქცევდა არალეგალურ იმიგრაციასა და საზღვრის უსაფრთხოებას. გამოდიოდა ახალი საიმიგრაციო კანონის მიღების ინიციატივით.

მხარს უჭერდა გეებსა და ლესბოსელებს. შედიოდა აშშ-ის კონგრესის შეიარაღებული ძალების საქმეების კომიტეტში, საგარეო საქმეთა საკითხების კომიტეტში (დასავლეთი ნახევარსფეროს ქვეკომიტეტი), მეცნიერებისა და ტექნიკის კომიტეტში (ენერგეტიკისა და გარემოს დაცვის ქვეკომიტეტები)

თავდასხმა
2011 წლის 8 იანვარს საზოგადოებრივი ღონისძიების დროს ტუსონში, მასზე განხორციელდა თავდასხმა, მძიმედ დაიჭრა თავში და კრიტიკულ სიტუაციაში მიიყვანეს ტუსონის უნივერსიტეტის სამედიცინო ცენტრში. თავდამსხმელი იყო ტუსონის მცხოვრები ჯარედ ლოფნერი, რომელსაც ბრალი ოფიციალურად წაუყენეს 2011 წლის 10 იანვარს. 2011 წლის 20 იანვარს სამი პუნქტით დაადანაშაულეს, მათ შორის გაბრიელ გიფორდის მკვლელობის მცვდელობაში.

2011 წლის 25 მაისს სასამართლომ აღიარა, რომ ლოფნერი შეზღუდული უნარების მატარებელი იყო და მისი გასამართლება არ შეიძლებოდა, ამიტომ იგი მისურის შტატის ფსიქიატრიულ საავადმყოფოში გაგზავნეს. 2012 წლის იანვარში მას „პარანოიდული შიზოფრენია“ დაუდგინდა. მან საკუთარი თავი აღიარა დამნაშავდ და 2012 წლის ნოემბერში სამუდამო პატიმრობა მიუსაჯეს.

ოჯახი
2007 წლიდან დაოჯახებულია სამხედრო მფრინავზე, ასტონავტ მარკ კელიზე, რომელსაც ჰყავს ორი შვილი წინა ქორწინებიდან.
ლორა პრეპონი

ლორა პრეპონი (; დ. 7 მარტი, 1980, ნიუ-ჯერსი, აშშ) — ამერიკელი მსახიობი. მან სახელი გაითქვა ფილმში „კარლა“ შესრულებული კარლა ჰომოლკის, ასევე სერიალ „70-იანების შოუში“ შესრულებული დონა პინკიოტისა და სერიალ „ახლა ნარინჯისფერია ყველაზე მოდურში“ შესრულებული ალექს ვოსის როლებით.

ბავშვობა და განათლება
ლორა პრეპონი დაიბადა 1980 წლის 7 მარტს ნიუ ჯერსიში. იგი არის ქირურგი ორთოპედის, მაიკლ პრეპონისა და მისი ცოლის, სკოლის მასწავლებელ მარჯერი კოლის შვილი. 1993 წელს, როდესაც ლორა 13 წლის იყო, მამამისი გულის ოპერაციის დროს გარდაიცვალა 49 წლის ასაკში.

საშუალო განათლება ჰილის რეგიონალურ სკოლაში მიიღო, რის შემდეგაც სწავლა ნიუ იორკის უნივერსიტეტში განაგრძო სამსახიობო მიმართულებით. 2005 წელს ანიმაციურ ფილმში „ამერიკელი მამიკო!“ გაახმოვანა ჰაილი სმიტის პერსონაჟი. 2009-2010 წლებში მონაწილეობდა სერიალში „როგორ შევხვდი დედათქვენს“, სადაც იგი სერიალის მთავარი გმირის, ტედ მოსბის კოლეჯის დროინდელ შეყვარებულ კარენს განასახიერებდა.

მისი მრავალი ფილმიდან განსაკუთრებულად ცნობილებია: რომანტიკული დრამა „მოდი დილით ადრე“ (2006), კომედია „დაწექი საყვარელო“ (2012), თრილერი „გოგონა მატარებელში“ (2016) და დრამა „გმირი“ (2017).

ლორა პრეპონისათვის განსაკუთრებული პოპულარობისა და აღიარების მომტანი აღმოჩნდა -ის სერიალში „ახლა ნარინჯისფერია ყველაზე მოდური“ შესრულებული პატიმარ ალექს ვოსის როლი. სერიალის გადაღებები 2013-2019 წლებში მიმდინარეობდა და მოგვითხრობს ლიჩფილდის ქალთა ციხეში მიმდინარე მოვლენებსა და მისი პატიმრების ისტორიას. ლორას პერონაჟი ალექსი ნარკოდილერს განასახიერებს, რომელსაც რომანი აქვს სერიალის მთავარ გმირ პაიპერ ჩეპმენთან (მის როლს ტეილორ შილინგი ასრულებს).

პირადი ცხოვრება
ლორა პრეპონი მრავალი წლის განმავლობაში ხვდებოდა მსახიობ სკოტ მაიკლ ფოსტერს, რომელსაც 2013 წელს დაშორდა. ამის შემდეგ მან ურთიერთობა დაიწყო ასევე მსახიობ ბენ ფოსტერთან, რომლისგანაც დაფეხმძიმდა და 2017 წლის აგვისტოში გოგონა გააჩინა, სახელად ელა. ამავე წლის სექტემბერში მან ინტერვიუ ჩაწერა, თუ როგორია იყო „მომუშავე დედა“. 2018 წლის ივნისში პრეპონი და ფოსტერი დაქორწინდნენ. 2019 წლის 24 ოქტომბერს ლორამ ტელევიზიის საშუალებით გამოაცხადა, რომ წყვილი მეორე ბავშვს ელოდება.
შარლოტ კუპერი (ჩოგბურთელი)

შარლოტ კუპერი (დ. 22 სექტემბერი, 1870 — გ. 10 ოქტომბერი, 1966) — ინგლისელი ქალი ჩოგბურთელი, რომელმაც უიმბლდონის ჩემპიონატის ტიტული ხუთჯერ მოიპოვა და 1900 წელს გახდა ოლიმპიური ჩემპიონი. 1900 წლის 11 ივლისს პარიზში გამარჯვების შემდეგ, იგი გახდა პირველი ქალი ოლიმპიური ჩოგბურთის ჩემპიონი.

ადრეული ცხოვრება და კარიერა
შარლოტა კუპერი დაიბადა 1870 წლის 22 სექტემბერს ილინგში, მიდლსექსში, ინგლისში, ჰენრი კუპერის უმცროსი ქალიშვილი. მან ჩოგბურთის თამაში ისწავლა ილინგის ტენისის კლუბში, პირველად ჰ. ლოურენსის მწვრთნელობით, შემდეგ კი ჩარლზ მარტინის და ჰაროლდ მაჰონის. 1893-1917 წლებში მან მონაწილეობა მიიღო უიმბლდონის 21 ტურნირში. მისი პირველი გამოჩენისას მოახერხა რომ ტურნირის ნახევარფინალში გასულიყო, ნახევარფინალში დამარცხდა ბლანშ ბინგლისთან. თავისი პირველი ტიტული 1895 წელს მოიგო, ჰოლდენ ჯექსონი დაამარცხა --ის ტურნირის ფინალში.1896 წელს მან წარმატებით დაიცვა ტიტული ალისა სიმპსონ პიკერინგის წინააღმდეგ. 1897-1901 წლებში შორის ტიტულები გაიყო კუპერსა (1898, 1901) და ბინგლი ჰილარდს (1897, 1899, 1900) შორის. 1908 წელს მან მოიგო თავისი ბოლო ტიტული, როდესაც მან დაამარცხა აგნეს მორტონი --ის ფინალში, შვიდწლიანი შესვენების შემდეგ და 37 წლის ასაკში.

შარლოტამ ერთეულთა თანრიგის ტიტული მოიპოვა ირლანდიის ჩოგბურთის ჩემპიონატებზე 1895 და 1898 წლებში, იმ დროისთვის პრესტიჟულ ტურნირზე. 1900 წლის ზაფხულის ოლიმპიადაზე, სადაც ქალებმა პირველად მიიღეს მონაწილეობა, შარლოტამ მოიგო ერთეულთა თანრგის ტურნირი. 1900 წლის 11 ივლისს ფინალში დაამარცხა ჰელინ პრევოსტი და გახდა პირველი ქალი ოლიმპიური ჩოგბურთის ჩემპიონი. – სთან ერთად წყვილთა თანრიგში მოიგო ფინალი ჰელინ პრევოსტთან და ჰაროლდ მაჰონიასთან . 1901 წელს მან მოიგო ერთეულთა თანრიგის ტიტული გერმანიაში, ხოლო 1902 წელს მან მოიგო შვეიცარიის ჩემპიონატი. აქტიურ სპორტულ ცხოვრებას 1950 წლამდე ეწეოდა.

1901 წლის 12 იანვარს იგი დაქორწინდა ადვოკატ ალფრედ სტერიზე, რომელიც გახდა ჩოგბურთის ასოციაციის პრეზიდენტი. მათ შეეძინათ ორი შვილი: რექსი (დაიბადა 1903), რომელიც იყო ინგლისის კლუბის ვიცე-თავმჯდომარე 15 წლის განმავლობაში 1960-იან და 1970-იან წლებში და გვენი (დაიბადა 1905 წელს), ჩოგბურთელი, რომელიც მონაწილეობდა უიმბლდონში და თამაშობდა ბრიტანეთის უიტმენის თასის გუნდში.

კუპერი, რომელიც ყრუ იყო 26 წლის ასაკიდან, გარდაიცვალა 1966 წლის 10 ოქტომბერს 96 წლის ასაკში, შოტლანდიაში, ჰელენსბურგში.

იგი 2013 წელს შეიყვანეს ჩოგბურთის დიდების საერთაშორისო დარბაზში.
ელიზაბეთ მონრო

ელიზაბეთ მონრო (; დ. 30 ივნისი, 1768, ნიუ-იორკი, აშშ — გ. 23 სექტემბერი, 1830, რიჩმონდი, ვირჯინია) — აშშ-ის მეხუთე პრეზიდენტის ჯეიმზ მონროს მეუღლე და აშშ-ის პირველი ლედი 1817-1825 წლებში.

1794 წელს იგი საცხოვრებლად გადავიდა პარიზში, რადგან მისი მეუღლე დანიშნეს აშშ-ის ელჩად საფრანგეთში. სადაც მან შეძლო და გილიოტინას გადაარჩინა გენერალ ჟილბერ ლაფაიეტის ცოლი ანდრენი დე ლაფაიეტი.

ელისაბედ მონრო იყო მაღალი, ელეგანტური, ლამაზი ქალბატონი, ლაზათიანი მიხვრა-მოხვრით და სტილით. მან ეს მახასიათებლები შეიძინა ახალგაზრდობაში.

ბიოგრაფია
ელიზაბეთ მონრო დაიბადა 1768 წელს ნიუ-იორკში. იგი იყო დიდი ბრიტანეთის არმიის ოფიცრის ლოურენს კორტრაიტისა და მისი მეუღლის ჰანა ასპინუოლის შვილი. იგი შავი თმით და ცისფერი თვალებით გამოირჩეოდა, მან ჯეიმზ მონროს ყურადღება პირველად ჯერ კიდევ 1785 წელს მიიპყრო, როდესაც იგი სტუმრობდა ნიუ-იორკს კონტინენტალურ კონგრესში მონაწილეობის მისაღებად. 27 წლის ჯეიმზ მონრო და 17 წლის ელიზაბეთი დაქორწინდნენ 1786 წლის 16 თებერვალს ნიუ-იორკში.

ლონგ-აილენდში ხანმოკლე თაფლობის თვის შემდეგ ახალგაზრდები დაბრუნდნენ ნიუ-იორკში საცხოვრებლად მამასთან. 1794 წელს პრეზიდენტმა ჯორჯ ვაშინგტონმა ჯეიმზ მონრო საფრანგეთში აშშ-ის ელჩად დანიშნა. პარიზში, როგორც ელჩის მეუღლემ გილიოტინაზე თავის მოჭრას გადაარჩინა მარკიზ დე ლაფაიეტის ცოლი.

ელიზაბეთი პირველი ლედი გახდა 1817 წლის 4 მარტს, როდესაც მისი მეუღლე გახდა აშშ-ის მე-5 პრეზიდენტი. ჯეიმზ მონრო მეორე ვადითაც აირჩიეს პრეზიდენტად, ამიტომ ელიზაბეთი პირველი ლედის ტიტულს ატარებდა 1825 წლის 4 მარტამდე.

შვილები
ჯეიმზ მონროსა და ელიზაბეთს ჰყავდათ სამი შვილი: მათი პირველი შვილი იყო ელიზა კორტრაიტ მონრო-ჰეი (1787-1835 წწ.), მან განათლება მიიღო მარი ანტუანეტის პრესტიჟულ სკოლაში, მაშინ როდესაც მამამისი იყო ელჩი საფრანგეთში. 1808 წელს ცოლად გაჰყვა ჯორჯ ჰეის, ვირჯინიის ცნობილ ადვოკატს. მშობლების გარდაცვალების შემდეგ საცხოვრებლად გადვაიდა პარიზში მიიღო კათოლიციზმი და ცხოვრობდა მონასტერში. მეორე შვილი იყო ჯეიმზ სპენს მონრო (1799-1801 წწ.), რომელიც ადრეულ ბავშვობაში გარდაიცვალა. მესამე შვილია მარია ესთერ მონრო-გუვერნერი (1803-1850 წწ.), რომელიც ჯერ კიდევ ბავშვი იყო, როდესაც მამამისი აირჩიეს პრეზიდენტად. თეთრ სახლში გადასვლამდე დაამთავრა სკოლა ფილადელფიაში. 1820 წლის 9 მარტს ცოლად გაჰყვა თავის ბიძაშვილს სემუელ გუვერნერს. მათი ქორწილი იყო პირველი საქორწინო ცერემონია თეთრ სახლში.

გარდაცვალება
ავადმყოფი და მრავალი დაავადების გადატანის შემდეგ ელიზაბეთ მონრო გარდაიცვალა 1830 წლის 23 სექტემბერს 62 წლის ასაკში საკუთარ სახლში, ოაკ-ჰილში. იგი დაკრძალეს რიჩმონდში, ვირჯინიაში, ჰოლივუდის სასაფლაოზე.

ხსოვნა
ერთდოლარიანი საპრეზიდენტო მონეტის პროგრამით, აშშ-ის ხაზინამ გამოუშვა 1/2-უნციიანი ათდოლარიანი ოქროს მონეტა და მის დუბლიკატი ვერცხლის მედალი, რომელზეც გამოსახული იყო აშშ-ის პირველი ლედი. მონეტა ელიზაბეთ მონროს გამოსახულებით გამოვიდა 2008 წლის თებერვალში.
დონა სტრიკლენდი

დონა თეო სტრიკლენდი (; დ. 27 მაისი, 1959, გველფი, ონტარიო, კანადა) — კანადელი ფიზიკოსი, ნობელის პრემიის ლაურეატი ფიზიკის დარგში (2018, არტურ ეშკინთან და ჟერარ მურუსთან ერთად). სტრიკლენდმა და მურუმ პრემია მიიღეს ჩირპირებული იმპულსების გაძლიერების მეთოდის შექმნისთვის. ამ მეთოდით შესაძლებელია მაღალი ენერგიის მქონე მოკლე ლაზერის პულსების მიღება. მარი კიურის (1903) და მარი გეპერტ-მაიერის (1963) შემდეგ გახდა მესამე ქალი, რომელიც დაჯილდოვდა ნობელის პრემიით ფიზიკის დარგში.
ბიოგრაფია
დონა სტრიკლენდი დაიბადა 1959 წელს ქალაქ გველფში (ონტარიო, კანადა). მამა იყო ელექტროინჟინერი, დედა — ინგლისურის მასწავლებელი. დაამთავრა მაკმასტერის უნივერსიტეტის (ჰამილტონი, ონტარიო) საბაკალავრო პროგრამა საინჟინრო ფიზიკაში 1981 წელს, შემდეგ დოქტურანტურა ჟერარ მურუს ხელმძღვანელობით როჩესტერის უნივერსიტეტში (როჩესტერი, ნიუ იორკი, აშშ) 1989 წელს. განსაკუთრებით დაინტერესებული იყო ოპტიკური ფიზიკის მიმართულებით. 1988 წლიდან 1991 წლამდე იყო კანადის ეროვნული კვლევითი საბჭოს ასოცირებული მკვლევარი, 1991 წლიდან 1992 წლამდე კი მუშაობდა ლივერმორის (კალიფორნია, აშშ) ეროვნული ლაბორატორიის ლაზერის განყოფილებაში. 1992 წლიდან 1997 წლამდე იყო პრინსტონის უნივერსიტეტის ფოტონიკისა და ოპტიკურ-ელექტრონული მასალების მაღალტექნოლოგიური ცენტრის ტექნიკური გუნდის წევრი. 1997 წლიდან მუშაობს ოპტიკური ფიზიკის მიმართულებით ვატერლოოს უნივერსიტეტში (ვატერლოო, ონტარიო), სადაც ჯერ ასოცირებული, შემდეგ კი სრული პროფესორის პოზიცია მიიღო. უკანასკნელ პოზიციაზე განაცხადი მხოლო ნობელის პრემიის მიღების შემდეგ შეიტანა.

დონა სტრიკლენდს ჰყავს მეუღლე, ელექტროინჟინერი დუგლას დიკაარი და ორი შვილი, რომელთაგან ქალიშვილმა ჰანამ აირჩია ასტროფიზიკოსის, ვაჟმა ადამმა კი სამსახიობო კარიერა. ეწინააღმდეგება მეცნიერებაში გენდერული როლების ხაზგასმას და ერთ-ერთ ინტერვიუში განაცხადა: „საკუთარ თავს მივიჩნევ მეცნიერად და არა ქალად მეცნიერებაში“.
ამელია ბრიტანელი (1783-1810)

ამელია ბრიტანელი (; დ. 7 აგვისტო, 1783, უინძორი, დიდი ბრიტანეთი — გ. 2 ნოემბერი, 1810, უინძორი, დიდი ბრიტანეთი) — ჰანოვერის დინასტიის წარმომადგენელი. დიდი ბრიტანეთის მეფე ჯორჯ -ისა და დედოფალ შარლოტა მეკლენბურგ-შტრელიცელის ქალიშვილი. დიდი ბრიტანეთის ორი მეფის: ჯორჯ -ისა და უილიამ -ის და, დედოფალ ვიქტორიას მამიდა.

ბიოგრაფია
ამელია დაიბადა 1783 წლის 7 აგვისტოს უინძორის სასახლეში, ლონდონში. იგი იყო დიდი ბრიტანეთის, ირლანდიისა და ჰანოვერის მეფე ჯორჯ -ისა და მისი მეუღლის, დედოფალ შარლოტა მეკლენბურგ-შტრელიცელის მეთორმეტე შვილი და მეხუთე ქალიშვილი. თავისი დების მსგავსად, პრინცესა ამელიაც საზოგადოებისაგან იზოლირებულად იზრდებოდა და იღებდა განათლებას. ამის გამო, მან მთელი თავისი ბავშვობა მხოლოდ და-ძმებთან, მშობლებსა და მასწავლებლებთან ერთად გაატარა. ამ გზით მეფე-დედოფალი თავიანთი ქალიშვილების „სწორად აღზრდას“ ცდილობდნენ.

პრინცესა ამელია 1783 წლის 17 სექტემბერს მონათლეს. იგი კენტერბერის ეპისკოპოსმა ჯონ მურმა მონათლა, ხოლო ნათლიები იყვნენ: უელსის პრინცი ჯორჯი (მისი უფროსი ძმა, მომავალში მეფე ჯორჯ ), დამ მისი ორი უფროსი და — შარლოტა და ავგუსტა. ოჯახურ წრეში მას მოფერებით „ემილის“ უწოდებდნენ.

1795 წელს ამელია ტუბერკულოზით დაავადდა. მართალია ნელა, თუმცა პრინცესა საბოლოოდ მაინც გამოჯანმრთელდა. მოგვიანებით მან თითი გაიჭრა, რისგანაც კანის მტკივნეული ინფექცია განუვითარდა. ამ დროს იგი თავის უფროს დებთან: შარლოტასთან, ავგუსტასთან, ელიზაბეთთან, მერისა და სოფიასთან ერთად იყო გამოკეტილი სასახლეში.

1803 წელს ამელიას საუთჰემპტონის ბარონ ჩარლზ ფიცროის ვაჟი, სირ ჩარლზ ფიცროი (1762-1831) შეუყვარდა, თუმცა მათი ქორწინება გამორიცხული იყო და არც შემდგარა. ეს იმიტომ, რომ მეფე ჯორჯსა და დედოფალ შარლოტას არ სურდათ ქალიშვილების გათხოვება, რადგან უნოდათ სიბერე მათთან ერთად გაეტარებინათ. ამიტომ, ჯორჯ -ის ექვსი ქალიშვილიდან მხოლოდ სამმა მოახერხა გათხოვება.

პრინცესა ამელია გარდაიცვალა 1810 წლის 2 ნოემბერს უინძორის სასახლეში, 27 წლის ასაკში, გაუთხოვარი და უშვილო. იგი დაკრძალეს იმავე სასახლის წმინდა გიორგის სახელობის სამლოცველოში. მისმა უეცარმა გარდაცვალებამ ყველა აღაშფოთა. განსაკუთრებულად უარყოფით შედეგი ჰქონდა მეფე ჯორჯისათვის, რომლის ფსიქიკური მდგომარეობაც გამოჯანმრთელების გზაზე იყო, თუმცა ქალიშვილის გარდაცვალებამ იგი უარესად შეშალა. სიცოცხლის უკანასკნელ წლებში ჭკუიდან შეშლილი ჯორჯ უინძორის სასახლეში, ამელიას ოთახებში დადიოდა და მას ეძებდა ხოლმე, რადგან ვერ იჯერებდა მის გარდაცვალებას.
გივი მაჭარაშვილი

გივი მაჭარაშვილი (დ. 17 ივნისი, 1997, მცხეთა, საქართველო) — ქართველი თავისუფალი სტილით მოჭიდავე. 2024 წლის ოლიმპიური თამაშების ვერცხლის პრიზიორი. ევროპის სამგზის ჩემპიონი (2023, 2024, 2025). მსოფლიო ჩემპიონატის ორგზის ბრინჯაოს პრიზიორი (2022, 2023). საქართველოს ჩემპიონატის ვერცხლის პრიზიორი (2019, 87 კგ). მსოფლიოს ჩემპიონი ჭაბუკებს შორის (2014, 100 კგ). ევროპის ჩემპიონი ახალგაზრდებს შორის (2017, 96 კგ) და ბრინჯაოს პრიზიორი (2013, 100 კგ). ევროპის ჩემპიონატის ბრინჯაოს პრიზიორი ჭაბუკებს შორის (2014, 100 კგ). ახალგაზრდებს შორის მსოფლიოს (2017, 96 კგ) და ევროპის ჩემპიონატების (2016, 96 კგ) ვერცხლის პრიზიორი, 23-წლამდელებს შორის ევროპის ჩემპიონი (2017, 97 კგ) და ბრინჯაოს პრიზიორი (2016, 97 კგ).

საერთო შედეგები
მელისა რაუჩი

მელისა რაუჩი (; დ. 23 ივნისი, 1980, ნიუ-ჯერსი, აშშ) – ამერიკელი მსახიობი. მან პოპულარობა -ის სრიალ „დიდი აფეთქების თეორიაში“ შესრულებული ბერნადეტ როსტენკოვსკი-ვოლოვიცის როლით მოიპოვა. ამ როლის გამო იგი 2013 წელს ნომინირებული იყო კრიტიკოსთა რჩეულის ჯილდოზე კომედიურ სერიალში შესრულებული საუკეთესო ქალის როლისათვის.

ბავშვობა და განათლება
მელისა რაუჩი დაიბადა ნიუ-ჯერსის შტატის ქალაქ მალბორო თაუნში, აშშ-ში. მისი მშობლები სიუზენ და დევიდ რაუჩები არიან, ასევე ჰყავს ერთი ძმა, ბენ რაუჩის სახით, რის შემდეგაც უმაღლესი განათლება ნიუ-იორკში -ში მიიღო.

კარიერა
მისი სატელევიზიო დებიუტი კომპანია 1-ის სერიალ „საუკეთესო კვირაში“ შედგა. 2009 წლიდან იგი კომპანია -ის სერიალ „დიდი აფეთქების თეორიაში“ ბერნადეტ როსტენკოვსკის როლზე დაამტკიცეს. სერიალში იგი პენის თანამშრომლის როლში აიყვანეს, რომელიც ჩიზქეიქის კაფეში მუშაობდა მიმტანად. მოგვიანებით მისი შესრულებული როლი ძალიან მოეწონათ და ბერნადეტი მუდმივ პერსონაჟად აქციეს, მის სერიალში დასატოვებლად კი ბერნადეტი ერთ-ერთ მთავარ გმირზე, ჰოვარდ ვოლოვიცზე ჯერ დანიშნეს, შემდეგ კი დააქორწინეს. მოგვიანებით ბერნადეტსა და ჰოვარდს ორი შვილი შეეძინათ და ბერნადეტმაც ახალი, წარმატებული სამუშაო იშოვა. სერიალის გადაღებები 2019 წელს დასრულდა. 2011 წელს მელისა ბერნადეტის როლისათვის ნომინირებული იყო ტელემსახიობთა გილდიის ჯილდოზე კომედიურ ჟანრში შესრულებული ანსამბლური როლისათვის. 2013 წელს ნომინირებული იყო კრიტიკოსთა რჩეულის ჯილდოზე კომედიურ სერიალში შესრულებული საუკეთესო ქალის როლისათვის

მის სხვა სამსახიობო წარმატებებს მიეკუთვნება 2010 წელს სერიალ „ნამდვილ სისხლში“ შესრულებული სამერის როლი, ასევე სერიალ „ოფისში“ შესრულებული კეით დიუკის როლი, ასევე ფილმები: „კეთი&კიმი“, „სწორი და არასწორი“ და „მე შენ მიყვარხარ, კაცო“.

2011 წლიდან იგი მონაწილეობდა კომედიური ჟანრის სერიალში „უნამდვილესი ნამდვილი დიასახლისები“. იგი ასევე არის ფილმ „ბრონზას“ თანა-პროდიუსერი ანაბელ გრეგორისთან ერთად.

2017 წელს მელისამ გაახმოვანა ჰარლი ქუინი ანიმაციურ ფილმში „ბეტმენი და ჰარლი ქუინი“. ასევე მან გაახმოვანა „ -ი“ ანიმაციურ ფილმში „ “

პირადი ცხოვრება
2007 წლიდან მელისა რაუჩი დაქორწინებულია მწერალ უინსტონ ბიეგელზე, რომელიც ქორწინების შემდეგ მელისას გვარზე გადავიდა. 2017 წლის 11 ივლისს რაუჩმა დაანონსა, რომ ორსულად იყო, რა დროსაც განაცხადა, რომ ეს რიგით მეორე ორსულობა იყო და პირველის დროს მუცელი მოეშალა. 2017 წლის 4 დეკემბერს მან გოგონა გააჩინა, სახელად სადია.

აღსანიშნავია, რომ სერიალ „დიდი აფეთქების თეორიისათვის“ მან ხმა სპეციალურად დაიწვრილა და ამისათვის სპეციალური კურსებიც გაიარა, განსაკუთრებით საინტერესო კი ის ფაქტია, რომ სერიალში მისი „უცნობი“ დედამთილს, მისის ვოლოვიცს მელისას ნამდვილი მამა ახმოვანებს.
ზვიად პატარიძე

ზვიად პატარიძე (22 მარტი, 1997, ქუთაისი) — ქართველი სპორტსმენი (ბერძნულ-რომაული ჭიდაობა), ჭაბუკებს შორის მსოფლიოს (2014, 120 კგ) და ევროპის (2014, 100 კგ) ჩემპიონი. ჭაბუკებს შორის ევროპის ჩემპიონატის ბრინჯაოს პრიზიორი (2013, 100კგ). ახალგაზრდებს შორის სამგზის მსოფლიოსა (2015, 2016, 2017; 120 კგ) და სამგზის ევროპის (2015, 2016, 2017; 120 კგ) ჩემპიონი. 23-წლამდელებს შორის ევროპის ჩემპიონატის ბრინჯაოს პრიზიორი (2017, 130 კგ) და 23-წლამდელებს შორის მსოფლიოს ჩემპიონატის ვერცხლის პრიზიორი (2017, 130 კგ).

საერთო შედეგები
გურამ საღარაძე (სპორტსმენი)

გურამ რევაზის ძე საღარაძე (დ. 21 მარტი, 1939, თბილისი) — ქართველი თავისუფალი სტილის მოჭიდავე. პირველი საშუალო და ქვესაშუალო წონითი კატეგორია (78 კგ). ტოკიოს ოლიმპიადის ვიცე-ჩემპიონი (1964, 78 კგ). მსოფლიოს ჩემპიონი (1963, სოფია, 78 კგ; 1965, მანჩესტერი, 78 კგ) და ვიცე-ჩემპიონი (1966, ტოლიდო, 78 კგ; 1967, დელი, 78 კგ). ევროპის ჩემპიონატის ბრინჯაოს პრიზიორი (1968, სკოპიე; 78კგ) და სსრკ ხალხთა სპარტაკიადის ვიცე-ჩემპიონი (1967). სსრკ ჩემპიონი (1964, ბაქო; 1965, თბილისი; 1966, ალმა-ატა) და ვიცე-ჩემპიონი (1967, მოსკოვი). სსრკ ჩემპიონატის ბრინჯაოს პრიზიორი (1968, მახაჩყალა). საბჭოთა კავშირის სპორტის დამსახურებული ოსტატი (1965). სპორტის რაინდი (2013). მეხიკოს 1968 წლის ოლიმპიადის წინ წონა შეიცვალა, მძიმე, 82 კგ წონით კატეგორიაში აინაცვლა, თუმცა ოლიმპიურ გუნდში ვერ მოხვდა და სპორტსმენის კარიერა დაასრულა. გამოირჩეოდა დიდი ფიზიკური ძალით, რასაც ემყარებოდა მისი ჭიდაობის ტექნიკა. სკკპ წევრი 1968 წლიდან. სსრკ დამსახურებული მწვრთნელი, საპატიო ნიშნის, ფილას, ღირსებისა და ვახტანგ გორგასლის ხარისხის ორდენების კავალერი. 2003 წელს გურამ საღარაძეს თბილისის საპატიო მოქალაქის წოდება მიენიჭა.

1967 წელს დაამთავრა საქართველოს პოლიტექნიკური ინსტიტუტის კვების მრეწველობის ტექნოლოგიის ფაკულტეტი.

საერთო შედეგები
იზაბელა დ’ესტე

იზაბელა დ’ესტე (; დ. 3 ოქტომბერი, 1635, მოდენა, იტალია — გ. 21 აგვისტო, 1666, პარმა, იტალია) — ესტეს დინასტიის წარმომადგენელი. მოდენის ჰერცოგ ფრანჩესკო -ის ასული. პარმისა და პიაჩენცის ჰერცოგინია 1664-1666 წლებში როგორც რანუჩო -ის მეორე მეუღლე. ესპანეთის დედოფალ ისაბელ ფარნეზეს ბებია.

ბიოგრაფია
იზაბელა დაიბადა 1635 წლის 3 ოქტომბერს მოდენაში. იგი იყო მოდენის ჰერცოგ ფრანჩესკო -ისა და მისი პირველი ცოლის, მარია კატერინა ფარნეზეს ქალიშვილი, რომელიც თავის მხრივ პარმის ჰერცოგ რანუჩო -ის ასული იყო. იგი მოდენის ორი ჰერცოგის: ალფონსო -ისა და რინალდო -ის ღვიძლი და იყო.

იზაბელას დედა 1646 წელს გარდაიცვალა, რის შემდეგაც მამამისმა კიდევ ორჯერ იქორწინა: 1648 წელს თავისსავე ცოლის დაზე, ვიტორია ფარნეზეზე, ხოლო 1649 წელს, მეორედ დაქვირვდა, რის გამოც 1654 წელს მესამედ დაქორწინდა ლუკრეცია ბარბერინიზე, რომელთან ერთადაც გაატარა დარჩენილი ცხოვრება.

1663 წელს იზაბელას ბიძაშვილი, პარმისა და პიაჩენცის ჰერცოგი რანუჩო ფარნეზეს მეუღლე, პრინცესა მარგერიტა ვიოლანტე სავოიელი გარდაიცვალა. ჰერცოგს მისგან ბავშვები არ დარჩა, ამიტომაც მემკვიდრის გასაჩენად მეორედ დაქორწინება განიზრახა. იზაბელას მამამ, რომელმაც მთელი თავისი ცხოვრება პარმასთან კავშირის გამყარებას შეალია, მაშინვე შესთავაზა თავისი ასულის ხელი რანუჩოს, რომელიც სიხარულით დასთანხმდა წინადადებას.

იზაბელამ და რანუჩომ ერთმანეთი მხოლოდ 1664 წლის 18 თებერვალს, თავიანთ ქორწილში ნახეს პირველად, როდესაც საპატარძლო პარმაში ჩავიდა. ქორწილს დიდი ზეიმი და მუსიკალური წარმოდგენები მოჰყვა. იზაბელამ ჰერცოგს სამი ბავშვი გაუჩინა, რომელთაგან სამივე გადაურჩა ჩვილობაში სიკვდილს, განსხვავებით მისი პირველ ცოლთან შეძენილი ბავშვებისგან. მისი სამი შვილიდან აღსანიშნავია ოდოარდო ფარნეზე, რომელიც მართალია ვერ ავიდა პარმის ტახტზე, მაგრამ მისი ქალიშვილი ისაბელი იყო ფარნეზეთა გვარის უკანასკნელი წარმომადგენელი, რომლის მემკვიდრეობითაც პარმას ესპანელი ბურბონები დაეპატრონნენ.

იზაბელასათვის ოდოარდოს გაჩენა საბედისწერო აღმოჩნდა. პრინცი ოდოარდო 1666 წლის 12 აგვისტოს დაიბადა. მასზე მშობიარობა ჰერცოგინიას განსაკუთრებულად გაუჭირდა, რის შემდეგაც სხვადასხვა გართულებამ იჩინა თავი. ცხრადღიანი წვალების შემდეგ, იზაბელა 1666 წლის 21 აგვისტოს, 30 წლის ასაკში გარდაიცვალა. იგი ორ დღეში, 23 აგვისტოს დაკრძალეს პარმაში, სანტა მარია დელა სტრაჩეტას სამეფო მავზოლეუმში.

რანუჩოს მეორე ცოლის დაკარგვა, ისევე როგორც პირველის, დიდად არ განუცდია და სულ მალე დაიწყო ახალი თანამეცხედრის ძიება. პარმასთან კავშირის შესანარჩუნებლად ახალი საქორწინო წინადადება ისევ იზაბელას მამის მხრიდან წამოვიდა, რომელმაც სიძეს თავის მეორე ქალიშვილზე დაქორწინება შესთავაზა, რაზეც ჰერცოგი დასთანხმდა. ამრიგად, 1668 წელს რანუჩომ ცოლად იზაბელას და, მარია შეირთო, რომელთანაც კიდევ შვიდი შვილი შეეძინა, მათ შორის პარმის მომავალი ორი ჰერცოგი.

შვილები
მარგერიტა მარია (1664-1718), ცოლად გაჰყვა მოდენის ჰერცოგ ფრანჩესკო -ს, თუმცა შვილები არ ჰყოლია;
ტერეზა (1665-1702), მონაზონი;
ოდოარდო (1666-1693), პარმის პრინცი. ცოლად შეირთო დოროთეა სოფია ნოიბურგელი, რომელთანაც შეეძინა ესპანეთის დედოფალი და ფარნეზეს დინასტიის უკანასკნელი წარმომადგენელი ისაბელ ფარნეზე;
ვანო გოგიტიძე

ივანე (ვანო) გოგიტიძე (დ. 25 იანვარი, 1952 — გ. 2 იანვარი, 2020) — ქართველი თეატრისა და კინოს მსახიობი. საქართველოს სსრ-ის დამსახურებული არტისტი (1990).

დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1973 წლიდან რუსთაველის თეატრის მსახიობი იყო. ამ თეატრში შესრულებული აქვს როლები: კოტე („ხანუმა“), ტატიშჩევი („ივანე მრისხანეს სიკვდილი“), პარისი („რომეო და ჯულიეტა“), ჯიმი („დაკრძალვა კალიფორნიაში“), ამერიკელი ჯარისკაცი („ას ერგასის დღე“), რაშიდა („მეშვიდე ცა“), რეგვენი, იოსები („კავკასიური ცარცის წრე“), კოსტა („თავისუფალი თემა“), კორნუოლი („მეფე ლირი“), დევინსონი („მარიამ სტიუარტი“), მეთორმეტი მსაჯული („თორმეტი განრისხებული მამაკაცი“) და სხვა. გადაღებულია რამდენიმე ფილმშიც.

ფილმოგრაფია
1979: „კაცია ადამიანი?!“ (ესტატე), რეჟ. სიკო დოლიძე, ქეთი დოლიძე
1983: „ბანდიტი აგურის ქარხნიდან“ (მირიანი ფეხბურთელი), რეჟ. გია მატარაძე
1985: „ვინ არის მეოთხე?“, რეჟ. ოთარ კობერიძე
2017: „სავარძელი“, რეჟ. ელდარ შენგელაია